
อ้างอิง
ประกาศองค์การบริหารส่วนตำบลนาปะขอ
เรื่อง   รายชื่อผู้ค้าที่ผ่านการคัดเลือกให้เสนอราคา
โครงการจัดซื้อรถบรรทุกขยะ ขนาด 6 ตัน 6 ล้อ ปริมาตรกระบอกสูบไม่น้อยกว่า 6,000 ซีซี แบบอัดท้าย
……………………………………….………..


ตามที่องค์การบริหารส่วนตำบลนาปะขอ ได้ประกาศเชิญชวนผู้เข้าร่วมประมูลด้วยระบบอิเล็กทรอนิกส์ ตามประกาศองค์การบริหารส่วนตำบลนาปะขอ  ลงวันที่  7  มกราคม  2559  และเอกสารประมูลซื้อด้วยระบบอิเล็กทรอนิกส์  เลขที่  2/2559  ลงวันที่  7  มกราคม  2559  โดยกำหนดให้ผู้สนใจยื่นข้อเสนอการประมูล โครงการจัดซื้อรถบรรทุกขยะ ขนาด 6 ตัน 6 ล้อ ปริมาตรกระบอกสูบไม่น้อยกว่า 6,000 ซีซี แบบอัดท้าย และกำหนดยื่นเอกสารประมูลด้วยระบบอิเล็กทรอนิกส์  ในวันที่  25  มกราคม  2559   เวลา  10.30 น.  – 11.30 น.  ณ  ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ  (ที่ว่าการอำเภอบางแก้ว)  โดยมีผู้ยื่นข้อเสนอทั้งสิ้น  รวม  2   ราย  นั้น  


บัดนี้  คณะกรรมการดำเนินการประมูลด้วยระบบอิเล็กทรอนิกส์  ได้พิจารณาตรวจสอบคุณสมบัติของผู้ยื่นข้อเสนอตามประกาศข้างต้นแล้ว   ปรากฏว่ามีผู้ผ่านคุณสมบัติ  จำนวน  2  ราย   จึงขอประกาศรายชื่อผู้มีสิทธิ์ที่ได้รับการคัดเลือกให้เข้าเสนอราคาโครงการดังกล่าว ด้วยระบบอิเล็กทรอนิกส์  ดังต่อไปนี้



1.  บริษัท นันทพงษ์ มอเตอร์ จำกัด



2.  บริษัท เมอเก้น กรุ๊ป จำกัด


จึงประกาศมาเพื่อทราบโดยทั่วกัน

ประกาศ  ณ  วันที่  28  เดือน มกราคม  พ.ศ.  2559 
                                                        (ลงชื่อ)

                



    (นายมณเทียร  มนตรี)




             นายกองค์การบริหารส่วนตำบลนาปะขอ
